תעופה "ימית" באגם קומו – איטליה       מאת דוד אייזנברג    אפריל 2006

השלוליות הרבות, שנוצרו עקב הגשמים העזים, שירדו בתחילת החודש (אם בגלל התחממות כדור הארץ ואם בגלל הגרגרים שאבי בן דוד מפזר בשמים) גרמו לי לחשוב, שהגיע הזמן להתחיל פעילות תעופתית ממקווי-מים, כמו במדינות מתוקנות אחרות בעולם.

החלטתי לנצל את נסיעתי האחרונה לחו"ל על-מנת לבקר במקום, שממנו תצא תורת הטיסה הנ"ל (צִיוֹן של תעופת-האגמים), הלא הוא מועדון הטייס של העיירה קוֹמוׁ(COMO) אשר באיטליה, ולאסוף מעט מידע מעודכן לגבי האפשרויות לעסוק בנושא.

היות, שהייתי עסוק כל יום מבוקר עד ערב, יכולתי להזדמן למועדון רק בבוקר טיסתי חזרה ארצה (יום א' האחרון). המועדון ממוקם בפינה הדרום מערבית של האגם (מרחק 10 דקות הליכה מהמלון שבו התאכסנתי). המועדון מתחיל בפעילות אווירית בשעה 09:00, אך אילוצי הזמן גרמו לי להתייצב שם כבר בסביבות השעה 08:30.

מצאתי את ההאנגר פתוח, שכאחד המכונאים כבר הוציא שני מטוסים החוצה וטיפל באחרים.

בתמונה: ההאנגר של מועדון התעופה של קומו.

קישור למועדון התעופה של קומו: 
http://www.aeroclubcomo.com/En/Ratings.asp

המטוסים במועדון

במועדון 3 מטוסי ססנה 172 ואחד נוסף נרכש לאחרונה כמחליף למטוס 172 שנהרס בתאונה (Water Loop).
בתמונה: 172 אחד חונה בחוץ

[image: image2.jpg]



172 נוסף חונה בפנים

ואחד כבר כמעט במים

יש שם גם מטוס Lake 250 עם מנוע PUSH, המותקן על גב המטוס

טיסות הכיף

המטוס, שעליו מבוצעות טיסות הכיף הוא מסוג Maule M7 Super Rocket, המצוייד במנוע של 235 כ"ס עם פסיעה משתנה.

מחיר של טיסת כיף בת 30 דקות, שבה לוקחים מבוגר וילד בלבד הוא 150 אירו.

קישור לMAULE: 

http://affm.mnr.gov.on.ca/spectrasites/viewers/showArticle.cfm?objectid=BA95DE75-5374-4A3B-A62BB9083430C7D8&method=DISPLAYFULLNOBARNOTITLE&id=BA95DE75-5374-4A3B-A62BB9083430C7D8&siteid=43EC35D1-3969-4666-A821C4FD0353783E
המועדון מאפשר לימוד טיסה לרשיון טייס פרטי וכן מסמיך טייסים מן היישוב להטיס מטוס ממנחת ימי.
כל הפרטים באתר המועדון.

מטוס נוסף, ששייך לאחד החברים במועדון, הוא מטוס מתחילת שנות השלושים של המאה הקודמת, היחידי בעולם מסוגו שעדיין טס כמטוס ימי. לצערי אינני זוכר את שמו (מישהו מזהה?).

נראה לי, שחשפתי גם פעילות מחתרתית
האם ייתכן, שאבי בן דוד יוזם הבאת פייפר קאב ימי לארץ?
שאם לא, כיצד תסבירו שישנו שם פייפר קאב עם מנוע 180 כ"ס צבוע בדיוק בצבע הקאב של אבי?

טיסות הכיף

המטוס, שעליו מבוצעות טיסות הכיף הוא מסוג Maule M7 Super Rocket, המצוייד במנוע של 235 כ"ס עם פסיעה משתנה.

הקאב מזוית אחרת.  לידו משמאל: Lake 250.

אגב, הסבה למטוס ימי: מינימום 4-6 שעות, משהו סביב 1000 אירו ומעלה.

סיבוב ניסיון של כ-20 דקות, עם מדריך לידך צריך לעלות כ-120 אירו.

לצערי הרב לוח הזמנים שלי לא אפשר לי לנסות זאת בעצמי, למרות שמזג האויר דוקא האיר פנים. רשמתי לעצמי Action Item לפעם הבאה.

דוד.

